Document ID: 31975D0768

ΑΠΟΦΑΣΗ ΤΟΥ ΣΥΜΒΟΥΛΙΟΥ της 9ης Δεκεμβρίου 1975 περί χρηματικής συνεισφοράς για την καταπολέμηση του αφθώδους πυρετού στη Νοτιοανατολική Ευρώπη
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος και ιδίως το άρθρο 43,
την πρόταση της Επιτροπής,
τη γνώμη της Συνελεύσεως(1),
Εκτιμώντας:
ότι οι επιζωοτίες αφθώδους πυρετού που προκαλούνται από εξωτικούς για την Κοινότητα ιούς ενδημούν σε ορισμένες περιοχές της Νοτιοανατολικής Ευρώπης-
ότι η παρουσία παρομοίων ιών στις περιοχές αυτές αποτελεί κίνδυνο για το ζωϊκό κεφάλαιο της Κοινότητος- ότι, ως εκ τούτου, πρέπει να χορηγηθεί βοήθεια στις αναφερόμενες τρίτες χώρες για να εφαρμόσουν τα μέτρα που αποβλέπουν στην παρεμπόδιση της μεταδόσεως των ιών αυτών, ειδικώτερα με τη δημιουργία προστατευτικών ζωνών στις περιοχές αυτές και για να εξασφαλίσουν την εξάλειψή τους με την απ' ευθείας καταπολέμηση,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η Κοινότητα συμμετέχει μέχρι συμπληρώσεως ποσού 280 000 λογιστικών μονάδων στην επιχείρηση καταπολέμηση στις χώρες της Νοτιοανατολικής Ευρώπης των εξωτικών ιών αφθώδους.
Άρθρο 2
Ανατίθεται στην Επιτροπή ο έλεγχος της χρησιμοποιήσεως του ποσού που προβλέπεται στο άρθρο 1 και η ενημέρωση του Συμβουλίου σχετικά με την εκτέλεση της παρούσας αποφάσεως.
Άρθρο 3
Η παρούσα απόφαση απευθύνεται στα Κράτη μέλη.
Έγινε στις Βρυξέλλες, στις 9 Δεκεμβρίου 1975.

Labels: 18
15
6